b'\n_START_ARTICLE_\nTikki (kirurgia)\n_START_PARAGRAPH_\nTikki tarkoittaa haavan sulkevaa ommelta. Tikin tarkoitus on mahdollistaa haavan paraneminen per primam intentionem eli suoraan. Auki j\xc3\xa4tetty haava paranee per secundam intentionem eli pohjalta arpikudosta muodostamalla tai ei parane.\n_START_SECTION_\nTikkausv\xc3\xa4lineet\n_START_PARAGRAPH_\nTikkausv\xc3\xa4lineit\xc3\xa4 ovat kaareva neula, punottu tai punomaton lanka, pinsetit ja pesu- sek\xc3\xa4 desinfiointiv\xc3\xa4lineet. Lis\xc3\xa4ksi tarvitaan puudutusv\xc3\xa4lineet.'